Πιερικός (καλαθοσφαίριση ανδρών)

Η ΚΑΕ Πιερικός ήταν το ανδρικό τμήμα καλαθοσφαίρησης του Σ.Φ.Κ. Πιερικός μέχρι το 2008 με έδρα την Κατερίνη. 
Ιδρύθηκε το 1969 στην Κατερίνη και έπαυσε το 2008 μετά την συγχώνευσή του με τον Αρχέλαο Κατερίνης.
Δεν υφίσταται πλέον με την νομική μορφή, το καταστατικό και την επωνυμία που είχε.Η άποψη ενός φίλαθλου

Ιστορία
Η ίδρυση
Τον Σεπτέμβριο του 1969 ο Γιάννης Φαρδέλλας εκλέχθηκε για πρώτη φορά στο Δ.Σ. του Σ.Φ.Κ. Πιερικός και ανέλαβε Έφορος Ιματισμού του Συλλόγου. Ονειρεύτηκε την δημιουργία τμήματος μπάσκετ και το εισηγείθηκε στο Δ.Σ. και αφού παρέκαμψε όλες τις αντιρρήσεις των υπολοίπων μελών του Δ.Σ., πήρε τελικά την έγκριση του. Δημιουργήθηκε η θέση Εφόρου Μπάσκετ και έγινε ο πρώτος Έφορος. Έτσι άρχισε η δημιουργία του μπάσκετ στην Κατερίνη. Το Δ.Σ. όρισε προπονητή τον καθηγητή σωματικής αγωγής, Στάθη Ζάννα, μετά από εισήγηση του Γ. Φαρδέλλα. Στην είδηση της ίδρυσης τμήματος Μπάσκετ προσήλθαν πολλοί νέοι τηνς πόλης και έτσι ξεκίνησε η πρώτη ομάδα, στην οποία έπαιξαν οι Ζάννας Στάθης, Ζάννας Γρηγόρης, Νέστωρας Νίκος, Μπάμπας Γιάννης, Κοσμάς Γρηγόρης, Γκοτζαμανίδης Χρήστος, Ταρσινός Ιωάννης, Δήμκαρος Αθανάσιος, Πατσίκας Ελευθέριος, Κοντσαλής Ηλίας, Καστανάρας Χρήστος, Κουρτίδης Λούης, Ευφραιμίδης Κωνσταντίνος και Σιδηρόπουλος Χαρίλαος.ΠΩΣ ΕΓΙΝΕ ΤΟ ΜΠΑΣΚΕΤ ΤΟΥ ΠΙΕΡΙΚΟΥ
Την ίδια περίοδο άρχισε το πρωτάθλημα Κ.Δ. Μακεδονίας στο οποίο συμμετείχε και ο Πιερικός, επιτυχώς. 

Η άνοδος στην Α' Εθνική
Το 1982 ο Πιερικός έπαιξε στο μπαράζ της Λάρισας για την άνοδο στην Α' εθνική. Ήταν η χρονιά που σημάδεψε την ιστορία του μπάσκετ της Κατερίνης.
Η ομάδα μπάσκετ του Πιερικού, εκείνη την περίοδο (1981-1982), έγραψε ιστορία με χρυσά γράμματα για το μπάσκετ στην Κατερίνη με τους: Χελιδώνη, Πετρίδη, Βαφείδη, Χοτοκουρίδη, Παπαπέτρου, Νάστο, Καλαντίδη, Γκοτζαμάνη, Μπουμπουλέντρα και τον Μιχαηλίδη. Για εκείνη την εποχή αυτα ήταν ονόματα θρύλοι για τον αθλητισμό της Κατερίνης και τον Πιερικό. Προπονητής τότε ήταν ο Γιώργος Αντωνακόπουλος. Έφορος και «Πατριάρχης» του Πιερικού μπάσκετ, ο Αλέκος Τσιώτσιος.

Το μπαράζ στη Λάρισα με αντίπαλο τον Νέστωρα Θεσ/νικης τον Απρίλη του '82 αποτέλεσε έναν από τους πιο σημαντικούς αγώνες του σωματείου στην ιστορία του και συγκεκριμένα για το τμήμα του μπάσκετ τον σπουδαιότερο. Η νίκη και η άνοδος στην Ά Εθνική ήταν μοναδική επιτυχία για μια επαρχιακή ομάδα. Στο κλειστό γυμναστήριο της Λάρισας παρευρέθηκαν περίπου 2000 Κατερινιώτες φίλαθλοι, οι οποίοι δεν σταματήσανε στιγμή, καθ'όλη τη διάρκεια του αγώνα, να εμψυχώνουν με συνθήματα την ομάδα. Αγώνες και προσπάθειες 13 ετών δικαιώθηκαν εκείνο βράδυ του Σαββάτου. Σκόρερ του αγώνα ήταν ο Χελιδώνης με 28 πόντους. Μετά τον αγώνα έδωσαν συνεντεύξεις στην τηλεόραση της ΕΡΤ ο προπονητής κ. Αντωνακόπουλος και οι καλαθοσφαιριστές Χελιδώνης και Καλαντίδης.

Αργά το ίδιο βράδυ στην πλατεία της Κατερίνης είχε στηθεί ολόκληρο πανηγύρι και οι πάντες περίμεναν να φθάσουν οι νικητές. Με την άφιξη της αποστολής ησείσθη η ατμόσφαιρα με την ιαχή: «απόψε γιορτάζει η Κατερίνη». Όταν η είδηση της επιτυχίας του Πιερικού μαθεύτηκε, αμέσως εξαπλώθηκε σε ολόκληρη την πόλη της Κατερίνης με γρήγορο ρυθμό.

Παραπομπές

Καλαθοσφαιριση Ανδρων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1969